LH:ส่องธุรกิจเติบโตต่อเนื่องถึงปีหน้าโบรกฯแนะนำซื้อราคาเป้าหมาย 10 บ.
LH ยอดจองคอนโดฯที่ชะลอไม่น่ามีผลต่อการดำเนินงานปี 59-60 เพราะโครงการคอนโดฯ ที่เปิดขายปีนี้ จะไปโอนปี 61-62 การขายแนวราบที่ไปได้ดียังเป็นแรงหนุนต่อการโอนปีนี้ และ Backlog คอนโดฯ รอโอนปีหน้ากว่า 11.5 พัน ลบ น่าจะเป็นแรงผลักดันให้เห็น แนวโน้มยอดโอนเติบโตต่อเนื่องไปถึงปี 60โบรกฯแนะนำซื้อราคาเป้าหมาย 10 บ.
4 ต.ค. 2559

บล.ฟิลลิป ระบุในบทวิเคราะห์วันนี้ (4 ต.ค.) ว่า บริษัทแลนด์แอนด์เฮ้าส์ จำกัด (มหาชน) หรือ LH ยอดจองคอนโดฯที่ชะลอไม่น่ามีผลต่อการดำเนินงานปี 59-60 เพราะโครงการคอนโดฯ ที่เปิดขายปีนี้ จะไปโอนปี 61-62 การขายแนวราบที่ไปได้ดียังเป็นแรงหนุนต่อการโอนปีนี้ และ Backlog คอนโดฯ รอโอนปีหน้ากว่า 11.5 พัน ลบ น่าจะเป็นแรงผลักดันให้เห็น แนวโน้มยอดโอนเติบโตต่อเนื่องไปถึงปี 60
ทั้งนี้ ทางฝ่ายคาดยอดโอนปี 59 ที่ 29 พัน ลบ เพิ่ม 19% โดยมีรายได้ในมือแล้ว 23.7 พัน ลบ (ยอดโอน 1H59 ที่ 14.2 พัน ลบ และ Backlog รอโอน 2H59 ที่ 9.5 พัน ลบ) ส่วนที่เหลือมาจากยอดจองแนวราบช่วง 4 เดือนสุดท้าย ซึ่งคาดว่าจะขายได้ 7 พัน ลบ ทำให้ประมาณการยอดโอนปี 59 น่าจะบรรลุได้โดยง่าย Margin ดีขึ้นเล็กน้อย
ส่วนแบ่งกำไรจากบริษัทร่วม QH, LHBANK และ HMPRO ดีขึ้น กำไรปกติปีนี้เพิ่ม 16% ส่วนกำไรสุทธิจะเติบโตเล็กน้อยเพราะปีก่อนมีรายการพิเศษจากการขายสินทรัพย์เข้ากองทุนฯ ขณะที่กำไรปกติปีหน้ามีโอกาสเติบโตอีก 7% ทั้งนี้เชื่อว่า ยอดโอนเติบโต 14% จาก Backlog รอโอนข้างต้น และ Momentum แนวราบที่ยังไปได้ดีต่อเนื่องถึงปีหน้า 
LH เป็นหนึ่งในน้อยรายของหุ้นบ้านที่จะเติบโตต่อเนื่องในปีหน้า ราคาหุ้นลดลงมาจนกระทั่งล่าสุดซื้อขาย P/E 13-14 เท่า ซึ่งเริ่มต่ำกว่าค่าเฉลี่ย P/E ในอดีตที่ 16 เท่า ทางฝ่ายปรับเพิ่มเป็น “ซื้อ” ราคาพื้นฐาน 10 บาท